ગાંધીનગર, તા. 12 : મહેસૂલ પ્રધાન કૌશિકભાઇએ જણાવ્યું હતું કે,રાજ્યના યુવાનોને ઘર આંગણે રોજગારી મળી રહે તે માટે રાજ્ય સરકારે મક્કમ નિર્ધાર કરી ને સમયબધ્ધ આયોજન કર્યું છે ઉદ્યોગકારોને પણ જરૂરિયાત મુજબનું માનવબળ મળી રહે તે માટે રાજ્યમાં નવી ઔદ્યોગિક તાલીમ સંસ્થાઓ પણ કાર્યરત કરી છે ત્યારે યુવાનોને રોજગારી પુરી પાડવા રાજ્યમાં નવ નવી ઔદ્યોગિક વસાહતોનું નિર્માણ કરવા માટે રાજ્ય સરકારે 1050.30 હેકટર જમીન ફાળવવાનો નિર્ણય કર્યો છે. જેમાંથી સૌરાષ્ટ્રમાં પાંચ જીઆઈડીસી માટે જમીન ફાળવાઈ છે. આ પાંચમાંથી એક રાજકોટ, એક સુરેન્દ્રનગર, એક મોરબી અને બે જીઆઈડીસી ભાવનગર નજીક બનશે.